
VIEŠŲJŲ PIRKIMŲ TARNYBA
VERTINIMO IŠVADA


	VšĮ Greitosios medicinos pagalbos tarnybai
El. p.: info@greitojipagalba.lt  

Žiniai
Lietuvos Respublikos sveikatos apsaugos ministerijai
	
Į
	2026-08-18
2026-04-20
2026-04-24
2026-07-07
	Nr. 4S-1146 (7.4Mr)
Nr. ĮVS-137 (1.9 Mr) 
El. p.[footnoteRef:1] [1:  Perkančiosios organizacijos 2026 m. balandžio 20 d. rašto Nr. ĮVS-137 (1.9 Mr) priedai Tarnyboje gauti elektroniniu paštu ir užregistruoti 2026 m. balandžio 24 d. reg. Nr. 3S-1201.] 

Nr. 1808AD-SD-47 (1.98 Mr)


[bookmark: _Hlk147232983][bookmark: _Hlk134107656] Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas, VPĮ) 95 straipsnio 1 dalies 2 punktu bei Pirkimų ir koncesijų priežiūros vykdymo tvarkos aprašu (toliau – Aprašas), patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko Greitosios medicinos pagalbos tarnybos (toliau – Perkančioji organizacija, GMPT) dinaminės pirkimo sistemos (toliau – DPS)[footnoteRef:3] pagrindu vykdytų trijų konkrečių viešųjų pirkimų ir Perkančiosios organizacijos sprendimo dėl juos laimėjusio tiekėjo priėmimo į DPS teisėtumo dalinį vertinimą. [2:  Įsakymo redakcija, galiojanti nuo 2026 m. liepos 1 d.]  [3:  GMPT sukurtos DPS pagrindu „Valstybės lygmens nespecializuoto pacientų pavėžėjimo paslauga“ (CVP IS paskelbtas 2025 m. rugsėjo 23 d., DPS pirkimo Nr. 4603434) vykdomi konkretūs pacientų pavėžėjimo paslaugų pirkimai.] 


I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką/pasiūlymą) data/sutarties pavadinimas, data, numeris
	1. „Valstybės lygmens nespecializuotas pacientų pavėžėjimas lengvaisiais automobiliais (transporto priemonės kodas M1SH), pritaikytais pacientams su neįgaliųjų vėžimėliais, Vilniaus m. sav.“, (Centrinėje viešųjų pirkimų informacinėje sistemoje (toliau – CVP IS) paskelbtas 2025 m. gruodžio 17 d., pirkimo Nr. 5916196 (toliau – Pirkimas_1). 2026 m. sausio 21 d. sutartis Nr. VP9-16;
2. „Valstybės lygmens nespecializuotas pacientų pavėžėjimas lengvaisiais automobiliais (transporto priemonės kodas M1SH), pritaikytais pacientams su neįgaliųjų vėžimėliais, Klaipėdos raj. sav.“, CVP IS paskelbtas 2025 m. gruodžio 17 d., pirkimo Nr. 5918390; (toliau – Pirkimas_2). 2026 m. sausio 12 d. sutartis Nr. VP9-13;
3. „Valstybės lygmens nespecializuotas pacientų pavėžėjimas lengvaisiais automobiliais (transporto priemonės kodas M1SH), pritaikytais pacientams su neįgaliųjų vėžimėliais, Klaipėdos m. sav., CVP IS paskelbtas 2025 m. gruodžio 17 d., pirkimo Nr. 5916696, (toliau – Pirkimas_3).
2026 m. sausio 12 d. sutartis Nr. VP9-14.
Toliau Pirkimas_1, Pirkimas_2, Pirkimas_3 kartu – Pirkimai.

	Pirkimo vykdymo/sutarties sudarymo teisinis pagrindas
	Įstatymas (redakcija nuo 2025 m. spalio 1 d.).


	Pirkimo rūšis pagal vertės ribas ir pirkimo būdas/pirkimo priemonės pavadinimas
	Tarptautinis pirkimas, ribotas konkursas / DPS.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose)/sutarties kaina Eur be PVM
	Bendra DPS vertė 40 015 000,00 Eur be PVM. Pirkimo_1 vertė – 15 250,00 Eur be PVM; Pirkimo_2 vertė – 9 000,00 Eur be PVM; 
Pirkimo_3 vertė – 20 000,00 Eur be PVM. 

	Tiekėjo/koncesininko, su kuriuo sudaryta sutartis, pavadinimas, juridinio asmens kodas
	MB Margesta, juridinio asmens kodas 307345678 (toliau – Tiekėjas).

	Pirkimo/sutarties vertinimo apimtys/etapas
	Dalinis pirkimo vertinimas dėl Įstatymo 46 straipsnio 7 dalies netaikymo pagrįstumo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	–

	Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: -


[bookmark: n99333dbed469448aacbcd2a97cf165cb][bookmark: ne65feaf233dc48d8b47bb1a53fc666a3][bookmark: nbeed288e2ac945b1a31882d2aca522f4][bookmark: n91db42d7df5f416ebabcaf10b1dacd7a]*viešasis pirkimas/pirkimas, atliekamas gynybos ir saugumo srityje/pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų/įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas/Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas/koncesija.


II dalis. Vertinimo apimtyje nustatyti pažeidimai

	1.
	Įstatymo 17 straipsnio 1 dalis[footnoteRef:4], 45 straipsnio 1 dalies  2 punktas[footnoteRef:5] ir 46 straipsnio 7 dalis[footnoteRef:6] [4:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.]  [5:  „Perkančioji organizacija, vadovaudamasi šio įstatymo 55, 56 ir 57 straipsnių nuostatomis, laimėjusį nustato ekonomiškai naudingiausią pasiūlymą, jeigu tenkinamos visos šios sąlygos: <...>2) pasiūlymą pateikęs tiekėjas nėra pašalintas vadovaujantis šio įstatymo 46 straipsniu; <...>.“]  [6:  „Perkančioji organizacija pašalina tiekėją iš pirkimo procedūros pagal šio straipsnio 4 ir 6 dalyse nurodytus pašalinimo pagrindus ir tuo atveju, kai ji turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti šio straipsnio 4 ir 6 dalyse nurodytų pašalinimo pagrindų taikymo.“] 


	Pirkimą vykdė nenuolatinė viešojo pirkimo komisija, sudaryta GMPT generalinio direktoriaus 2025 m. rugsėjo 5 d. įsakymu Nr. V-401 (toliau – Komisija), pagal tuo pačiu įsakymu patvirtintą Komisijos darbo reglamentą. 
Pirkimo vertė, Pirkimo būdas ir Pirkimo sąlygos patvirtinti Komisijos 2025 m. rugsėjo 19 d. posėdžio protokolu Nr. VP2-73 (15.31).
Dėl Tiekėjo pašalinimo pagrindų DPS pirkime
1. MB Margesta 2025 m. rugsėjo 24 d. pateikė paraišką dalyvauti DPS (DPS pirkimo sąlygų 4 priedas; toliau – Paraiška), kurioje deklaravo: 
„[image: ] 
<...>“.
Iš Paraiškoje pateiktų duomenų taip pat matyti, kad Tiekėjas neketino pasitelkti subtiekėjų bei Paraišką pateikė dėl visų DPS pirkimo kategorijų: 
· M1 – valstybės lygmens nespecializuoto pacientų pavėžėjimo paslauga teikiama lengvuoju automobiliu;
· M1SH – valstybės lygmens nespecializuoto pacientų pavėžėjimo paslauga teikiama lengvuoju automobiliu pritaikytu vežti neįgaliuosius asmenis vėžimėliuose;
· M1AFSC – valstybės lygmens nespecializuoto pacientų pavėžėjimo paslauga teikiama lengvuoju automobiliu pritaikytu vežti asmenis gulimoje padėtyje.
2. Tarnybos vertinami konkretūs pirkimai buvo vykdomi tik dėl M1SH kategorijos paslaugų, t. y. valstybės lygmens nespecializuoto pacientų pavėžėjimo paslaugų, teikiamų lengvaisiais automobiliais, pritaikytais vežti neįgaliuosius asmenis neįgaliųjų vežimėliuose. 
DPS pirkimo sąlygų 78 punkte nustatyta:
„Pirkimo vykdytojas pašalina tiekėją iš pirkimo procedūros pagal VPĮ 46 straipsnio 4 ir 6 dalyse nurodytus ir šių pirkimo sąlygų 1 priede „Tiekėjų pašalinimo pagrindai“ ir tuo atveju, kai jis turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti VPĮ 46 straipsnio 4 ir 6 dalyse nurodytų pašalinimo pagrindų taikymo.“
Tiekėjų pašalinimo pagrindai nustatyti DPS pirkimo sąlygų 1 priede. Šio priedo lentelės 9 punkte, be kita ko, nurodyta:
 „<...> 9. Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis <...>, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą
vykdė su dideliais arba nuolatiniais trūkumais ir dėl to buvo pritaikyta sutartyje nustatyta
sankcija. <...>“.
3. Komisija, įvertinusi Tiekėjo paraišką ir viešai prieinamus duomenis, nustatė, kad turima informacija galimai indikuoja apie Tiekėjo atitiktį vienam iš pašalinimo pagrindų – „<...> kai tiekėjas yra įsteigtas arba dalyvauja pirkime vietoj kito asmens, siekiant išvengti šio straipsnio 4 ir 6 dalyse nurodytų pašalinimo pagrindų taikymo“. Toks vertinimas buvo grindžiamas tuo, jog ūkio subjektų MB Margesta ir MB Martada vienintelis narys yra tas pats fizinis asmuo – D. G., kuris taip pat yra abiejų juridinių asmenų vadovas, o MB Martada nuo 2025 m. birželio 27 d. yra įtraukta į Tarnybos tvarkomą Nepatikimų tiekėjų sąrašą[footnoteRef:7]. Atsižvelgdama į šias aplinkybes, Perkančioji organizacija paprašė Tiekėjo pateikti paaiškinimus ir dokumentus, pagrindžiančius, kad MB Margesta nebuvo įsteigta vietoje MB Martada ir nedalyvauja pirkime siekiant išvengti VPĮ 46 straipsnio 4 ir 6 dalyse numatytų tiekėjo pašalinimo pagrindų taikymo[footnoteRef:8]. [7:  MB Martada į Nepatikimų tiekėjų sąrašą įtraukta pagal GMPT 2025 m. birželio 27 d. pateiktą anketą ir duomenis. ]  [8:  Iš Komisijos 2025 m. lapkričio 4 d. protokolo Nr. VP2-90 (15.31): „<...> prašome per 3 (tris) darbo dienas nuo šio pranešimo išsiuntimo dienos pateikti paaiškinimą bei pagrindžiančius dokumentus, kurie įrodytų, jog MB Margesta
nėra įsteigta vietoje MB Martada ar dalyvauja pirkime siekiant išvengti VPĮ 46 straipsnio 4 ir 6dalyse numatytų tiekėjo pašalinimo pagrindų taikymo. 5. Nepateikus paaiškinimo ar pateikus nepakankamai pagrįstus argumentus,
Perkančioji organizacija pasilieka teisę priimti sprendimą dėl MB Margesta pašalinimo iš pirkimo procedūros vadovaujantis VPĮ nuostatomis.“] 

Tiekėjas CVP IS priemonėmis 2025 m. lapkričio 6 d. (pranešimo Nr. 423025) pateikė paaiškinimą, kuriame nurodė, kad MB Martada ir MB Margesta yra du atskiri juridiniai asmenys bei atskirti įmonės veiklas buvo suplanuota dar iki MB Martada įtraukimo į Nepatikimų tiekėjų sąrašą. Šiems teiginiams pagrįsti Tiekėjas pateikė: UAB „Rigveda“ 2025 m. birželio 17 d. PVM sąskaitą faktūrą už D. G. dalyvavimą profesinės kompetencijos kursuose; Lietuvos transporto saugos administracijos 2025 m. liepos 24 d. D. G. išduotą krovinių ir keleivių vežimo kelių transportu profesinės kompetencijos pažymėjimą ir MB Martada licenciją vykdyti tarptautinį krovinių vežimą keliais už atlygį.
Komisija, įvertinusi Tiekėjo pateiktą paaiškinimą ir dokumentus bei pakartotinai atlikusi Paraiškos vertinimą, sprendė[footnoteRef:9], kad Tiekėjo paraiška ir Tiekėjas atitinka Pirkimo sąlygų reikalavimus, todėl Tiekėjui leista dalyvauti DPS pirkime visose kategorijose. [9:  Iš Komisijos 2025 m. lapkričio 19 d. protokolo Nr. VP2-102 (15.31) 1 priedo: „Perkančioji organizacija patikrinusi Tiekėjo paraišką nustatė, kad Tiekėjo paraiška ir Tiekėjas atitinka Pirkimo sąlygų reikalavimus, todėl Tiekėjui leidžiama dalyvauti dinaminės pirkimo sistemos kategorijose: <...>“.] 

Dėl teisinio reglamentavimo
Įstatymo 46 straipsnio 7 dalyje nustatyta, kad perkančioji organizacija pašalina tiekėją iš pirkimo procedūros pagal šio straipsnio 4 ir 6 dalyse nurodytus pašalinimo pagrindus ir tuo atveju, kai turi įtikinamų duomenų, jog tiekėjas yra įsteigtas arba dalyvauja pirkime vietoj kito asmens, siekiant išvengti minėtų pašalinimo pagrindų taikymo.
Aiškinant šios nuostatos taikymą, Įstatymo 46 straipsnio 7 dalies komentare[footnoteRef:10] pažymėta, kad: „VPĮ 46 straipsnio 7 dalis suteikia perkančiosioms organizacijoms galimybę užtikrinti, kad viešuosiuose pirkimuose nedalyvautų tiekėjai, naudojantys vadinamąjį „fenikso modelį“. Šis modelis apima situacijas, kai subjektai, siekdami išvengti atsakomybės už ankstesnę neteisėtą veiklą, <...> įsteigia naują įmonę, dažnai vykdančią tą pačią ar panašią veiklą <...>“. Šia nuostata siekiama užtikrinti, kad tiekėjui taikomos pašalinimo pasekmės nebūtų neutralizuojamos vien formaliai pakeičiant viešajame pirkime dalyvaujantį juridinį asmenį. Komentare taip pat pažymima, kad vadinamoji „fenikso“ situacija kiekvienu konkrečiu atveju turi būti vertinama individualiai, atsižvelgiant į konkrečias faktines aplinkybes. Vertinant juridinių asmenų tarpusavio sąsajas reikšmingi gali būti, be kita ko, vykdomos veiklos tapatumas ar panašumas, tie patys juridinių asmenų dalyviai ir (ar) valdymo organai, darbuotojų, turto, veiklos vietos, klientų bei kitų veiklos išteklių tęstinumas. Atskirų tokių požymių buvimas savaime nėra pakankamas Įstatymo 46 straipsnio 7 daliai taikyti – turi būti vertinama jų visuma, tarpusavio ryšys ir atsiradimo aplinkybės. [10:  https://klausk.vpt.lt/hc/lt/articles/360016427039-46-straipsnis-Tiek%C4%97jo-pa%C5%A1alinimo-pagrindai ] 

Lietuvos apeliacinis teismas, aiškindamas Įstatymo 46 straipsnio 7 dalies taikymo sąlygas, yra pažymėjęs, kad kiekvienu individualiu atveju turi būti vertinama, ar yra įtikinamų duomenų, jog tiekėjas siekia dalyvauti pirkime vietoj kito asmens dėl pastarajam taikomų ribojimų. Teismas taip pat nurodė, kad Įstatyme įtvirtintas „įtikinamų duomenų“ kriterijus aiškintinas kaip objektyvia, patikrinama informacija grindžiamas kriterijus[footnoteRef:11]. [11:  Lietuvos apeliacinio teismo 2023 m. gegužės 25 d. nutartis civilinėje byloje Nr. e2A-407-934/2023, 26, 28 punktai.] 

Taigi, sprendžiant dėl Įstatymo 46 straipsnio 7 dalies taikymo, turi būti vertinama objektyviais ir patikrinamais duomenimis nustatytų aplinkybių visuma, jų tarpusavio ryšys ir chronologinė seka, įskaitant juridinių asmenų įsteigimo laiką, kontrolės ir valdymo sąsajas, vykdomos veiklos tęstinumą, naudojamus išteklius bei dalyvavimo viešuosiuose pirkimuose aplinkybes. Atsižvelgiant į tokio vertinimo pobūdį, Įstatymo 46 straipsnio 7 dalyje nurodyto siekio išvengti pašalinimo pagrindų taikymo nustatymas neturi būti siejamas išimtinai su tiesioginių tiekėjo ketinimą patvirtinančių įrodymų buvimu. Nustatytų aplinkybių visuma, jų tarpusavio ryšys, chronologinė seka turi leisti pagrįstai spręsti, kad naujas ūkio subjektas ne tik yra susijęs su ankstesniu tiekėju, bet ir buvo įsteigtas arba dalyvauja pirkime vietoj jo, siekiant išvengti pastarajam taikytinų pašalinimo pagrindų. 
Kai tokių duomenų visuma atitinka Įstatymo 46 straipsnio 7 dalyje nustatytas sąlygas, tiekėjo pašalinimas iš pirkimo procedūros yra privalomas.
Dėl nustatytų faktinių aplinkybių
Atsižvelgiant į VPĮ 46 straipsnio 7 dalyje nustatytą teisinį reguliavimą, vertinant, ar MB Margesta buvo įsteigta arba dalyvavo Pirkime vietoj MB Martada, siekiant išvengti VPĮ 46 straipsnio 4 ir 6 dalyse nustatytų pašalinimo pagrindų taikymo, svarbios šios nustatytos faktinės aplinkybės, jų tarpusavio ryšys ir chronologinė seka:
(1) MB Martada (įregistruota 2023 m. balandžio 17 d.) iki jos įtraukimo į Nepatikimų tiekėjų sąrašą sistemingai dalyvavo vykdomuose pacientų pavėžėjimo paslaugų viešuosiuose pirkimuose (įskaitant ir GMPT pirkimus). CVP IS duomenimis 2023 m. GMPT vykdytame pirkime Nr. 682144, kurį sudarė 17 pirkimo dalių, MB Martada pripažinta laimėtoja 8 dalyse, taip pat dalyvavo pirkime ir pasirašė viešojo pirkimo sutartis su Prienų rajono savivaldybės socialinių paslaugų centru[footnoteRef:12], viešąja įstaiga "Lazdijų savivaldybės pirminės sveikatos priežiūros centras"[footnoteRef:13]; 2024 m. dalyvavo GMPT vykdytame pirkime Nr. 708868, kurį sudarė 60 pirkimo dalių, MB Martada buvo pripažinta laimėtoja 42 pirkimo dalyse [footnoteRef:14]; 2025 m. dalyvavo Klaipėdos miesto savivaldybės administracijos tarptautiniame pirkime[footnoteRef:15] ir pateikė pasiūlymą 1 ir 2 pirkimo dalims ir kt.;  [12:  2023 m. liepos 12 d. sutartis Nr. 	MVPR(4.18) 23-20; 2023 m. gruodžio 15 d. sutartis Nr. 	MVPR Nr. (4.18) 23-38.]  [13:  2023 m. rugsėjo 26 d. sutartis Nr. 	PSPCDP-13 (pirkimo Nr. 682398).]  [14:  Pirkimas „Nespecializuotas pavėžėjimas lengvaisiais automobiliais, kai pavėžėjimas planuojamas iš anksto (transporto priemonės kodas M1)“ (CVP IS skelbtas 2024 m. vasario 16 d., pirkimo Nr. 708868). https://pirkimai.eviesiejipirkimai.lt/ctm/Supplier/PublicPurchase/750486?B=PPO ]  [15:  Pirkimas „CPO Keleivinių transporto priemonių nuoma su vairuotoju - pavėžėjimo paslaugos (Tarptautinis pirkimas)“. CVP IS paskelbtas 2025 m. vasario 18 d., pirkimo Nr. 1220680: I pirkimo dalis – nespecializuotas pavėžėjimas lengvaisiais automobiliais, kai pavėžėjimas planuojamas iš anksto (transporto priemonės kodas M1); II  dalis – nespecializuotas pavėžėjimas lengvaisiais automobiliais, pritaikytais keleiviams su neįgaliųjų vežimėliais, kai pavėžėjimas planuojamas iš anksto (transporto priemonės kodas M1SH). https://viesiejipirkimai.lt/epps/cft/prepareViewCfTWS.do?resourceId=1220680  ] 

(2) dar iki MB Martada įtraukimo į Nepatikimų tiekėjų sąrašą[footnoteRef:16] pati Perkančioji organizacija buvo nustačiusi reikšmingus šios bendrovės vykdomų pacientų pavėžėjimo sutarčių pažeidimus. Šios aplinkybės išsamiai išdėstytos 2025 m. gegužės 2 d. Tarnybos vertinimo išvadoje Nr. 4S-527[footnoteRef:17] (toliau – Išvada) atlikus sisteminį Perkančiosios organizacijos vykdytų pacientų pavėžėjimo pirkimų pagrindu sudarytų sutarčių vykdymo sisteminį vertinimą (toliau – Vertinimas). Vertinimo metu Perkančioji organizacija Tarnybai pateikė 2024 m. gruodžio 27 d. Vidaus audito / vidaus medicininio audito ataskaitą Nr. 21, kurioje konstatuota, kad, vykdydama pacientų pavėžėjimo paslaugas, MB Martada nenaudojo transporto priemonių, kurias buvo įsipareigojusi naudoti pasiūlyme ir už kurias buvo gavusi papildomus kokybės balus. Dėl to, atsižvelgdama į nustatytus neatitikimus, Perkančioji organizacija raštu (2024 m. gruodžio 12 d. ir 2024 m. gruodžio 27 d.) paprašė MB Martada pateikti paaiškinimus ir dokumentus, pagrindžiančius faktiškai naudotų transporto priemonių atitiktį Pirkimo dokumentų reikalavimams. Įvertinusi MB Martada pateiktus paaiškinimus, Perkančioji organizacija 2025 m. sausio 3 d. raštu „Dėl sutartinių įsipareigojimų netinkamo vykdymo ir sankcijų taikymo“ kreipėsi į tiekėją dėl netinkamai vykdomų sutartinių įsipareigojimų ir pritaikė numatytas sutartines sankcijas (baudą); [16:  MB Martada įtraukta į Nepatikimų tiekėjų sąrašą 2025 m. birželio 27 d.]  [17:  Tarnybos 2025 m. gegužės 2 d. vertinimo išvada Nr. 4S-527 skelbiama tarnybos interneto svetainėje, adresu:  Išvada.] 

(3) Tarnyba Vertinimo metu papildomai nustatė, kad MB Martada sistemingai netinkamai vykdė pacientų pavėžėjimo sutartis: paslaugoms buvo naudojamos pasiūlyme nedeklaruotos transporto priemonės, didžioji dalis paslaugų buvo teikiama ne tomis transporto priemonėmis, kurios buvo nurodytos pasiūlyme, nesilaikyta įsipareigojimų dėl elektromobilių ir iš išorės įkraunamų hibridinių automobilių naudojimo, taip pat nustatyti kiti sutartinių įsipareigojimų pažeidimai. Atsižvelgdama į konstatuotus pažeidimus, Tarnyba įpareigojo Perkančiąją organizaciją pasibaigus Išvados apskundimo terminui, CVP IS paskelbti informaciją apie tiekėjus, kurie sutartyse nustatytas esmines sąlygas vykdė su dideliais arba nuolatiniais trūkumais ir dėl to jiems pritaikytos sutartyse nustatytos sankcijos bei rekomendavo, įvertinus tiekėjų galimybes teikti paslaugas nepažeidžiant esminių sutarčių sąlygų, svarstyti galimybes nutraukti sutartis, vykdomas su dideliais arba nuolatiniais trūkumais;
(4) 2025 m. birželio 17 d. ir birželio 20 d., Perkančioji organizacija pateikė MB Martada pranešimus apie netinkamą sutarties vykdymą, o 2025 m. birželio 27 d. MB Martada buvo įtraukta į Nepatikimų tiekėjų sąrašą.
Taigi, dar iki MB Martada įtraukimo į Nepatikimų tiekėjų sąrašą (t. y. iki 2025 m. birželio 27 d.) buvo paaiškėjusios aplinkybės, galėjusios lemti Įstatyme nustatytų pašalinimo pagrindų taikymą. MB Martada apie šias aplinkybes buvo informuota, jai buvo sudaryta galimybė pateikti paaiškinimus, netrukus pritaikytos sutartinės sankcijos, o Tarnyba viešai paskelbtoje Išvadoje 2025 m. gegužės 2 d. konstatavo sistemingus MB Martada sutarčių vykdymo pažeidimus. Atsižvelgiant į tai, kad pacientų pavėžėjimo paslaugų pirkimai vykdomi nuolat, MB Martada jau buvo žinomos aplinkybės, dėl kurių jai galėjo būti taikomi Įstatyme nustatyti pašalinimo pagrindai, ir ji turėjo pagrindą vertinti šių aplinkybių reikšmę tolesniam dalyvavimui analogiškuose viešuosiuose pirkimuose. Nors Įstatymo 46 straipsnio 10 dalis numato tiekėjui galimybę įrodyti savo patikimumo atkūrimą, tokia galimybė savaime nepanaikina pašalinimo pagrindo taikymo rizikos. Vadinasi, nagrinėjamu laikotarpiu MB Martada jau turėjo pakankamai informacijos įvertinti jai galinčias kilti teisines pasekmes ir jų reikšmę tolesniam dalyvavimui analogiškuose viešuosiuose pirkimuose. Todėl šiame kontekste reikšminga vertinti vėlesnę įvykių seką – MB Margesta įsteigimo laiką, jos veiklos pobūdį ir dalyvavimą pacientų pavėžėjimo paslaugų pirkimuose, kitas aplinkybes ir jų tarpusavio ryšį;
(5) MB Margesta įregistruota 2025 m. rugpjūčio 1 d., t. y. jau po MB Martada įtraukimo į Nepatikimų tiekėjų sąrašą. 2025 m. rugsėjo 24 d. MB Margesta pateikė Paraišką GMPT vykdomame DPS pirkime „Valstybės lygmens nespecializuoto pacientų pavėžėjimo paslauga“ visose kategorijose (transporto rūšims). Tuo tarpu MB Martada šiame DPS pirkime paraiškos neteikė, nors iki tol nuolat dalyvaudavo analogiškuose GMPT vykdomuose pacientų pavėžėjimo paslaugų pirkimuose ir pagal anksčiau sudarytas sutartis toliau teikė tokio pobūdžio paslaugas Perkančiajai organizacijai. Šios aplinkybės rodo, kad po MB Martada įtraukimo į Nepatikimų tiekėjų sąrašą naujuose GMPT pacientų pavėžėjimo paslaugų pirkimuose pradėjo dalyvauti MB Margesta, o pati MB Martada apsiribojo anksčiau prisiimtų sutartinių įsipareigojimų vykdymu;
(6) Komisija nustatė, kad MB Margesta ir MB Martada yra įsteigtos to paties asmens, tas pats asmuo yra vienintelis abiejų bendrijų narys ir vadovas, o abiejų juridinių asmenų buveinės registruotos tuo pačiu adresu. Taigi sprendimai dėl abiejų juridinių asmenų veiklos organizavimo, dalyvavimo viešuosiuose pirkimuose bei naudojamų išteklių buvo priimami to paties asmens. Šias Paraiškos vertinimo metu Komisijos nustatytas aplinkybes patvirtina VĮ „Registrų centras“ duomenys (JAR, JANGIS), taip pat Rekvizitai.lt / UAB „Verslo žinios“ [footnoteRef:18] viešai skelbiama informacija; [18:  https://rekvizitai.vz.lt/. Tikrinta 2026 m. kovo 31 d.  Atkreiptinas dėmesys, kad 2026 m. balandžio 1 d. MB Martada registracijos adresas pakeistas (tikrinta 2026 m. liepos 31 d. ir rugpjūčio 8 d.):. MB Margesta registracijos adresas nesikeitė.] 

(7) MB Margesta netrukus po įsteigimo pradėjo dalyvauti analogiškuose pacientų pavėžėjimo paslaugų pirkimuose[footnoteRef:19], t. y. siekė vykdyti tokią pačią ūkinę veiklą, kokią iki įtraukimo į Nepatikimų tiekėjų sąrašą vykdė MB Martada. Dalis šių pirkimų buvo didelės apimties, apėmė paslaugų teikimą keliuose regionuose ar visos Lietuvos mastu ir objektyviai reikalavo reikšmingų techninių (atitinkamos kategorijos transporto priemonių) bei žmogiškųjų išteklių (vairuotojų). Ši aplinkybė reikšminga vertinant MB Margesta veiklos savarankiškumą, kadangi dalyvavimas tokios apimties pirkimuose turi būti vertinamas kartu su tuo metu Tiekėjo faktiškai turėtais techniniais ir žmogiškaisiais ištekliais; [19:  CVP IS duomenimis  MB Margesta dalyvavo: 1) Kaišiadorių bendrųjų funkcijų tarnybos pirkime „Kaišiadorių socialinių paslaugų centro nespecializuoto pavėžėjimo lengvaisiais automobiliais paslaugos“, pirkimo Nr. 4000426, CVP IS paskelbtas 2025 m. rugpjūčio 6 d. (Tiekėjo pasiūlymas atmestas); 2) Kauno rajono savivaldybės administracijos pirkime „Nespecializuoto pavėžėjimo lengvaisiais automobiliais, kai pavėžėjimas planuojamas iš anksto, paslaugų viešasis pirkimas, pirkimo Nr. 7229817, CVP IS paskelbtas 2026 m. balandžio 3 d. (perkančioji organizacija – VĮ „Vilkijos pirminės sveikatos priežiūros centras“); Tiekėjas laimėjo abejose pirkimo dalyse, numatoma sutarties vertė 355 000,00 Eur; 3) GMPT DPS pirkime „Valstybės lygmens nespecializuoto pacientų pavėžėjimo paslauga“, pirkimo Nr. 4603434; Tiekėjas laimėjo 40 (keturiasdešimt) konkrečių šio DPS pirkimų skirtingiems Lietuvos regionams aptarnauti, įskaitant ir šio vertinimo apimtyje nurodytus konkrečius pirkimus; 4) Šalčininkų rajono savivaldybės administracijos pirkime „Nespecializuoto pavėžėjimo su pagalba paslauga asmenims (savarankiškai judančių ir sėdinčių neįgaliųjų vežimėliuose), kurie vyksta į asmens sveikatos priežiūros įstaigą (toliau - ASPĮ) gauti planinei pagalbai priskiriamų hemodializės paslaugų ir (ar) grįžtama iš jų į gyvenamąją vietą“, pirkimo Nr. 5719722. CVP IS skelbtas 2025 m. gruodžio 4 d. (perkančioji organizacija – Šalčininkų rajono savivaldybės visuomenės sveikatos biuras), Tiekėjas pirkimą laimėjo, sutarties vertė 67 850,00 Eur.] 

(8) gavusi Perkančiosios organizacijos pranešimą: „<...> pateikti paaiškinimą bei pagrindžiančius dokumentus, kurie įrodytų, jog MB Margesta nėra įsteigta vietoje MB Martada ar dalyvauja pirkime siekiant išvengti VPĮ 46 straipsnio 4 ir 6 dalyse numatytų tiekėjo pašalinimo pagrindų taikymo“[footnoteRef:20], MB Margesta paaiškino, kad keleivių ir krovinių vežimo veiklos buvo atskirtos dar iki MB Martada įtraukimo į Nepatikimų tiekėjų sąrašą, o šiam paaiškinimui pagrįsti pateikė profesinės kompetencijos kursų baigimo dokumentus bei krovinių vežimo veiklai išduotą licenciją. Tačiau pateikti dokumentai patvirtina MB Martada pasirengimą vykdyti krovinių vežimo veiklą, bet savaime nepatvirtina nei konkretaus sprendimo pacientų pavėžėjimo veiklą perduoti MB Margesta, nei tokio sprendimo priėmimo momento, nei jo faktinio įgyvendinimo dar iki MB Martada kilusių pašalinimo pasekmių. Todėl Tiekėjo nurodytas veiklų atskyrimo paaiškinimas turi būti vertinamas ne tik pagal pateiktų dokumentų formalų turinį, bet ir pagal faktinį abiejų bendrijų veiklos modelį; [20:  Komisijos 2025 m. lapkričio 4 d. protokolo Nr. VP2-90 (15.31) priedas. Pranešimas MB Margesta dėl priimtų sprendimų.] 

(9) faktinis abiejų bendrijų veiklos modelis Tiekėjo pateikto paaiškinimo apie iš anksto suplanuotą ir savarankiškai įgyvendintą veiklų atskyrimą taip pat nepatvirtina. Priešingai, MB Martada pacientų pavėžėjimo veiklos nenutraukė – toliau vykdė pagal anksčiau sudarytas sutartis prisiimtus įsipareigojimus ir įsigijo naujų šiai veiklai tinkamų transporto priemonių, o 2026 m. gegužės 18 d. sudarė nespecializuoto pavėžėjimo lengvaisiais automobiliais viešojo pirkimo sutartį[footnoteRef:21]. Tuo tarpu MB Margesta pradėjo dalyvauti naujuose GMPT pacientų pavėžėjimo paslaugų pirkimuose; [21:  2026 m. gegužės 18 d. Sutartis „Nespecializuoto pavėžėjimo lengvaisiais automobiliais (transporto priemonės kodas M1), kai pavėžėjimas planuojamas iš anksto, paslaugoms teikti Nr. 22/2026“, perkančioji organizacija – VšĮ „Vilkijos pirminės sveikatos priežiūros centras“. Sutartis sudaryta įvykdžius mažos vertės neskelbiamos apklausos pirkimą.] 

(10) vertinant MB Margesta veiklos savarankiškumą, reikšminga įvertinti, kokiais materialiniais ištekliais, visų pirma pacientų pavėžėjimo paslaugoms teikti reikalingomis atitinkamos kategorijos transporto priemonėmis, ji disponavo Paraiškos vertinimo metu ir kokiais ištekliais faktiškai pradėjo vykdyti pagal DPS sudarytas sutartis. AB „Regitra“ duomenimis[footnoteRef:22], MB Margesta savo vardu nebuvo įregistravusi nė vienos transporto priemonės. Pirmosios trys transporto priemonės Tiekėjo vardu buvo įregistruotos tik 2026 m. sausio mėn., jas perleidus MB Martada (suvestiniai duomenys pateikti šios išvados priede). [22:  AB „Regitra“ raštas su priedais gautas ir Tarnyboje užregistruotas 2026 m. birželio 3 d. reg. Nr. 3S-1528.] 

Perkančiosios organizacijos duomenimis[footnoteRef:23], laikotarpiu nuo 2026 m. sausio 9 d. iki 2026 m. kovo 26 d. su MB Margesta buvo sudaryta 40 pacientų pavėžėjimo paslaugų sutarčių, skirtų skirtingiems Lietuvos regionams aptarnauti. Pagal konkretaus pirkimo Techninės specifikacijos 4.1.1 papunktį[footnoteRef:24] Tiekėjas privalėjo pateikti: (i) transporto priemonių, su kuriomis bus teikiamos paslaugos, duomenis pagal Techninės specifikacijos priedą Nr. 1 ir (ii) sąrašą asmenų (vairuotojų / dispečerių) su jų kontaktine informacija pagal Techninės specifikacijos  priedą Nr. 2. Pagal 2026 m. sausio 14 d. MB Margesta pateiktus priedo Nr. 1 duomenis nustatyta, kad dalis transporto priemonių (2 iš 4) priklausė MB Martada. [23:  Perkančiosios organizacijos papildomai pateikta informacija apie su MB Margesta sudarytas sutartis, Tarnyboje gauta 2026 m. balandžio 24 d., reg. Nr. 3S-1201.]  [24:  „Tiekėjas ne vėliau kaip per 3 (tris) darbo dienas nuo Sutarties įsigaliojimo dienos pateikia Pirkėjui (i) transporto priemonių, su kuriomis bus teikiamos Paslaugos, valstybinius registracijos numerius, registracijos liudijimų numerius ir kėbulo numerius pagal Techninės specifikacijos Nr. 1 priedą ir (ii) sąrašą asmenų (vairuotojų / dispečerių) su jų kontaktine informacija pagal Techninės specifikacijos Nr. 2 priedą.“] 

Tarnyba, papildomai įvertinusi (nuo 2026 m. sausio 16 d. iki 2026 m. gegužės 5 d.) Tiekėjo pateiktus Techninės specifikacijos priedo Nr. 1 ir Nr. 3[footnoteRef:25] duomenis ir informaciją bei AB Regitra duomenis, nustatė, kad iš 11 (vienuolikos) pacientų pavėžėjimo paslaugoms deklaruotų transporto priemonių 8 (aštuonios) nuosavybės teise priklauso MB Martada ir tik 3 (trys) – MB Margesta. Taigi daugiau kaip 72 proc. MB Margesta pavėžėjimo paslaugoms teikti deklaruotų transporto priemonių sudaro MB Martada priklausančios transporto priemonės. Papildomų automobilių MB Margesta neįsigijo[footnoteRef:26]. Tuo tarpu MB Martada 2026 m. vasario–balandžio mėn. įsigijo bent šešias transporto priemones, kurias MB Margesta patikslintame Techninės specifikacijos priede Nr. 3 nurodė kaip transporto priemones, kuriomis bus teikiamos paslaugos.  [25:   Techninės specifikacijos 3 priedas „Dėl transporto priemonės papildymo“.]  [26:  Pagal https://rekvizitai.vz.lt/imone/margesta/ viešai skelbiamus duomenis MB Margesta (tikrinta 2026 m. rugpjūčio 11 d.).] 

Taigi, šios aplinkybės rodo, kad MB Margesta, tiek pradėdama vykdyti pagal DPS sudarytas sutartis, tiek plečiant jų apimtį, reikšminga dalimi rėmėsi ne savarankiškai suformuota technine baze, o MB Martada materialiniais ištekliais (žr. šios išvados priedą). Be to, MB Martada ne tik perleido MB Margesta pirmąsias jos vardu įregistruotas transporto priemones, bet ir vėliau suteikė galimybes naudotis kitomis jai priklausančiomis transporto priemonėmis, kuriomis MB Margesta numatė vykdyti naujai sudarytas pacientų pavėžėjimo paslaugų sutartis. Tokia materialinių išteklių naudojimo struktūra, vertinama kartu su jos formavimosi chronologija, leido daryti išvadą, kad MB Margesta vykdoma pacientų pavėžėjimo veikla reikšminga apimtimi rėmėsi MB Martada jau turėtais ir jos veikloje toliau naudotais pajėgumais.
Tai patvirtina faktinį abiejų bendrijų veiklos susietumą ir veiklos tęstinumą bei kelia pagrįstų abejonių dėl deklaruoto šių veiklų savarankiškumo ir atskyrimo. 
Nors dalis šių duomenų paaiškėjo jau po Paraiškos įvertinimo, jie atskleidžia vėliau faktiškai susiformavusį abiejų bendrijų materialinių išteklių naudojimo modelį ir yra reikšmingi vertinant Paraiškos nagrinėjimo metu jau egzistavusias aplinkybes. Paraiškos nagrinėjimo metu MB Margesta savo vardu neturėjo registruotų transporto priemonių, joje dirbo tik vienas darbuotojas, abi bendrijos buvo kontroliuojamos ir valdomos to paties fizinio asmens, o MB Margesta pateikė Paraišką dėl dalyvavimo visose DPS kategorijose. Tačiau iš Komisijos atlikto vertinimo medžiagos nėra duomenų, kad šios aplinkybės būtų buvusios išsamiau įvertintos ar kad Tiekėjo būtų prašyta paaiškinti, kokiais ištekliais jis ketino užtikrinti pacientų pavėžėjimo paslaugų teikimą;
(11) vertinant MB Margesta veiklos savarankiškumą, reikšmingos ir nustatytos abiejų bendrijų žmogiškųjų išteklių sąsajos. Tarnyba, papildomai įvertinusi Tiekėjo pateiktus Techninės specifikacijos priedo Nr. 1 duomenis ir informaciją bei Valstybinio socialinio draudimo fondo valdybos prie Socialinės apsaugos ir darbo ministerijos (toliau – SODRA) duomenis[footnoteRef:27], nustatė, kad iš 7 (septynių) pacientų pavėžėjimo paslaugas teikusių vairuotojų 7 (septyni) dirbo abiejose bendrijose. SODRA duomenimis dalis MB Margesta pacientų pavėžėjimo paslaugoms teikti pasitelktų vairuotojų iki jų įdarbinimo MB Margesta jau dirbo MB Martada. Šiuos asmenis įdarbinus MB Margesta, jų darbo santykiai su MB Martada nebuvo nutraukti, todėl atitinkamu laikotarpiu tie patys vairuotojai buvo įdarbinti abiejose bendrijose. [27:  SODRA 2026 m. rugpjūčio 7 d. raštas Nr.  (14.58E) I-7456 ir 2026 m. rugpjūčio 14 d. raštas Nr.  (14.58E) I-7562.] 

Ši aplinkybė reikšminga vertinant kartu su šios išvados 10 punkte nustatytais duomenimis apie transporto priemonių naudojimą. MB Margesta, pradėjusi vykdyti pacientų pavėžėjimo paslaugų sutartis, naudojosi ne tik MB Martada priklausančiomis transporto priemonėmis, bet ir šioms paslaugoms teikti pasitelkė vairuotojus, kurie iki jų įdarbinimo MB Margesta jau dirbo ir toliau tęsė darbą MB Martada. Taigi MB Margesta pacientų pavėžėjimo veiklai reikalingus techninius ir žmogiškuosius išteklius reikšminga apimtimi sudarė MB Martada jau turėti ir jos veikloje toliau naudojami pajėgumai.
Tokios darbuotojų įdarbinimo aplinkybės, vertintinos kartu su MB Martada priklausančių transporto priemonių naudojimu MB Margesta sudarytoms sutartims vykdyti, papildomai patvirtina faktinį abiejų bendrijų veiklos susietumą ir tęstinumą bei nesiderina su Tiekėjo paaiškinimu apie savarankišką abiejų bendrijų veiklų atskyrimą.
 (12) Tarnybos vertinimo metu taip pat nustatyta, kad 2026 m. MB Margesta sudarė pacientų pavėžėjimo paslaugų sutarčių už daugiau kaip 800 000 Eur vertę[footnoteRef:28], įskaitant sutartis su perkančiosiomis organizacijomis (GMPT, viešąja įstaiga „Vilkijos pirminės sveikatos priežiūros centras“), su kuriomis analogiškas sutartis iki tol buvo sudariusi MB Martada. Šių sutarčių vertė sudaro daugiau kaip 40 proc. MB Martada 2025 m. pajamų[footnoteRef:29]. Tuo pačiu nustatyta, kad MB Martada po įtraukimo į Nepatikimų tiekėjų sąrašą, taip pat dalyvavo ir laimėjo du mažos vertės pacientų pavėžėjimo paslaugų pirkimus, tačiau juose pašalinimo pagrindai tiekėjams nebuvo taikomi.[footnoteRef:30] [28:  CVP IS duomenys, https://eviesiejipirkimai.lt/index.php?option=com_vptpublic&task=sutartys&Itemid=109 (suvestinė suformuota pagal paieškos kriterijų „Tiekėjas“). Sutartys sudarytos 2026 m.]  [29:  Pagal https://rekvizitai.vz.lt/imone/martada/apyvarta/ pateiktus viešai prieinamus duomenis 2025 m. MB Martada pajamos siekė 1,983 mln. Eur.]  [30:  Pavyzdžiui, 2026 m. gegužės 18 d. MB Martada sudarė nespecializuoto pavėžėjimo lengvaisiais automobiliais paslaugų viešojo pirkimo sutartį su VšĮ „Vilkijos pirminės sveikatos priežiūros centras“.] 

Taigi faktinis abiejų bendrijų veiklos modelis nerodo nuoseklaus pacientų pavėžėjimo veiklos atskyrimo ar jos perdavimo MB Margesta. MB Martada ir toliau vykdė pacientų pavėžėjimo veiklą, tačiau naujuose didesnės apimties pacientų pavėžėjimo paslaugų pirkimuose, kuriuose jai galėjo būti taikomi Įstatyme nustatyti pašalinimo pagrindai, pradėjo dalyvauti MB Margesta. Tuo tarpu MB Martada dalyvavo pacientų pavėžėjimo paslaugų pirkimuose, kuriuose pašalinimo pagrindai nebuvo taikomi, ir toliau vykdė anksčiau sudarytas sutartis.
Toks faktinis dalyvavimo pacientų pavėžėjimo paslaugų viešuosiuose pirkimuose pasiskirstymas, vertinamas kartu su kitomis šioje išvadoje nustatytomis aplinkybėmis, neatitinka Tiekėjo pateikto paaiškinimo apie iš anksto suplanuotą ir savarankiškai įgyvendinamą keleivių ir krovinių vežimo veiklų atskyrimą. Priešingai, jis papildomai patvirtina prielaidą, kad po MB Martada kilusių neigiamų pasekmių dėl galimo pašalinimo pagrindo viešuosiuose pirkimuose taikymo, MB Margesta buvo pasitelkta dalyvauti naujuose pacientų pavėžėjimo paslaugų viešuosiuose pirkimuose, kuriuose pašalinimo pagrindų taikymas MB Martada buvo aktualus.
Todėl, Tarnybos vertinimu, šios aplinkybės turėjo būti vertinamos kartu su kitais objektyviais duomenimis, sprendžiant, ar naujasis juridinis asmuo nebuvo įsteigtas tikslu faktiškai dalyvauti viešuosiuose pirkimuose (ar tam tikroje jų kategorijoje) vietoj MB Martada.
Pažymėtina, kad Įstatymo 46 straipsnio 7 dalies paskirtis – užtikrinti, kad tiekėjui taikomos pašalinimo pasekmės nebūtų neutralizuojamos vien formaliai pakeitus viešajame pirkime dalyvaujantį juridinį asmenį. Todėl sprendžiant dėl šios nuostatos taikymo reikšmingos ne pavienės formalios aplinkybės, bet objektyvi jų visuma, leidžianti įvertinti faktinį juridinių asmenų tarpusavio ryšį, veiklos tęstinumą ir dalyvavimo viešuosiuose pirkimuose modelį. Dėl to nagrinėjamu atveju nepakako remtis vien Tiekėjo pateiktais paaiškinimais ir pavieniais jų pagrindu pateiktais dokumentais – turėjo būti vertinama jų visuma ir tarpusavio ryšys, įskaitant įvykių chronologiją, juridinių asmenų kontrolės ir valdymo sąsajas, vykdomos veiklos, dalyvavimo viešuosiuose pirkimuose bei naudojamų išteklių tęstinumą ir kitas šioje išvadoje nustatytas aplinkybes.
Dėl Perkančiosios organizacijos atlikto vertinimo
Komisija, įvertinusi Tiekėjo paaiškinimus ir pateiktus dokumentus, sprendė, kad Įstatymo 46 straipsnio 7 dalyje nustatyta sąlyga nėra tenkinama. Iš Komisijos sprendimo motyvų matyti, kad tokia išvada iš esmės buvo grindžiama Tiekėjo teiginiu, jog MB Margesta steigimas buvo suplanuotas dar iki MB Martada įtraukimo į Nepatikimų tiekėjų sąrašą, bei aplinkybe, kad MB Martada po MB Margesta įsteigimo nebuvo likviduota ir toliau vykdė veiklą.
Tarnyba kreipėsi[footnoteRef:31] į Perkančiąją organizaciją, prašydama paaiškinti, ar: „buvo atliktas vertinimas dėl galimo vadinamojo „fenikso modelio“ taikymo? Jeigu – taip, kodėl buvo konstatuota, kad nagrinėjamu atveju tiekėjas negalėjo būti įsteigtas ar dalyvauti pirkime vietoj kito asmens ir tuo nebuvo siekiama išvengti pašalinimo pagrindų taikymo, nepaisant nustatytų sąsajų tarp juridinių asmenų (įskaitant valdymo ir nuosavybės struktūrą)“. Perkančioji organizacija paaiškino[footnoteRef:32] , jog: „Įvertinusi Tiekėjo pateiktus paaiškinimus, Perkančioji organizacija sprendė, kad šiuo atveju VPĮ 46 str. 7 d. įtvirtinta sąlyga nėra tenkinama. <...>. Tiekėjo atvejis rodo, kad steigimas buvo pagrįstas verslo sprendimu, o ne siekiu apeiti teisės aktus.“ Perkančioji organizacija papildomų objektyvių aplinkybių, kurios nebuvo įvertintos Komisijos, Tarnybai nenurodė. [31:  Tarnybos 2026 m. balandžio 2 d. raštas Nr. 4S-497.]  [32:  GMPT 2026 m. balandžio 20 d. raštas Nr. ĮVS-137 (1.9 Mr).] 

Tarnybos vertinimu, toks Tiekėjo pašalinimo pagrindų vertinimas buvo nepakankamas, o jo kontekste padarytas sprendimas - nepagrįstas.
Pirma, Tiekėjo pateikti dokumentai patvirtino pasirengimą vykdyti krovinių vežimo veiklą, tačiau nepatvirtino konkretaus sprendimo pacientų pavėžėjimo veiklą perduoti MB Margesta, tokio sprendimo priėmimo momento ar jo faktinio įgyvendinimo. Be to, aplinkybės, galėjusios lemti MB Martada pašalinimo pasekmes, buvo susiformavusios dar iki Tiekėjo pateikto 2025 m. birželio 17 d. dokumento apie dalyvavimą profesinės kompetencijos kursuose. Todėl vien šio dokumento data niekaip nepatvirtino, kad veiklų atskyrimas buvo suplanuotas nepriklausomai nuo MB Martada galinčių kilti pašalinimo pasekmių.
Antra, aplinkybė, kad MB Martada po MB Margesta įsteigimo nebuvo likviduota ir toliau vykdė veiklą, savaime nepaneigia galimybės, jog naujai įsteigtas juridinis asmuo galėjo būti pasitelktas dalyvauti vykdomuose tarptautinės vertės nespecializuoto pacientų pavėžėjimo paslaugų pirkimuose. Be to, CVP IS duomenimis, MB Martada tęsia su GMPT anksčiau sudarytų sutarčių vykdymą[footnoteRef:33], o 2026 m. gegužės 18 d. sudarė sutartį Nr. 22/2026 su VšĮ „Vilkijos pirminės sveikatos priežiūros centras“ nespecializuoto pavėžėjimo lengvaisiais automobiliais (transporto priemonės kodas M1), kai pavėžėjimas planuojamas iš anksto, paslaugoms teikti. [33:  Sutartys sudarytos įvykdžius GMPT pirkimus Nr. 731225 (CVP IS paskelbtas 2024 m. liepos 26 d.), Nr. 731226 (CVP IS paskelbtas 2024 m. gruodžio 2 d.) , Nr. 708868 CVP IS paskelbtas 2024 m. vasario 16 d.), Nr.682144 (CVP IS paskelbtas 2023 m. liepos 31 d.); prieiga internetu: https://cvpp.eviesiejipirkimai.lt/ .] 

Trečia, pati Komisija Paraiškos vertinimo metu identifikavo aplinkybes, galinčias indikuoti Įstatymo 46 straipsnio 7 dalyje nustatyto pašalinimo pagrindo taikymą, ir dėl jų kreipėsi į Tiekėją paaiškinimo. Taigi Komisijai buvo kilusi pagrįsta abejonė dėl MB Margesta įsteigimo ir dalyvavimo Pirkime aplinkybių. Tačiau gavusi Tiekėjo paaiškinimą Komisija šio vertinimo iš esmės neplėtojo ir nepatikrino Tiekėjo pateiktos versijos pagal kitus objektyviai prieinamus duomenis. Komisija neįvertino visų objektyvių aplinkybių ir jų tarpusavio ryšio: MB Margesta įsteigimo laiko, tapačios abiejų bendrijų kontrolės ir valdymo struktūros, MB Martada sistemingo dalyvavimo pacientų pavėžėjimo paslaugų pirkimuose iki jos įtraukimo į Nepatikimų tiekėjų sąrašą, MB Margesta dalyvavimo analogiškuose pirkimuose netrukus po įsteigimo, taip pat tuo metu MB Margesta turimų techninių ir žmogiškųjų išteklių.
Apibendrinus išdėstytą, konstatuotina, kad Tiekėjo Perkančiajai organizacijai pateikti paaiškinimai ir dokumentai objektyviai nepatvirtino, kad dar iki MB Martada kilusių pašalinimo pasekmių buvo priimtas konkretus sprendimas pacientų pavėžėjimo veiklą perduoti MB Margesta ir kad toks sprendimas buvo nuosekliai įgyvendinamas. Todėl šių paaiškinimų ir pavienių juos pagrindžiančių dokumentų nepakako išvadai, kad MB Margesta įsteigimas ir dalyvavimas analogiškuose viešuosiuose pirkimuose nebuvo susijęs su MB Martada kilusiomis pašalinimo pasekmėmis. 
Priešingai, nustatytos aplinkybės – iki MB Martada įtraukimo į Nepatikimų tiekėjų sąrašą susiformavusios pašalinimo pasekmių taikymo prielaidos, jos įtraukimas į šį sąrašą, netrukus po to įsteigta MB Margesta, tapati juridinių asmenų nuosavybės ir valdymo struktūra, analogiškos veiklos vykdymas, pasikeitęs dalyvavimo pacientų pavėžėjimo pirkimuose modelis ir reikšmingos materialinių išteklių (transporto priemonių, darbuotojų) sąsajos – sudaro tarpusavyje susijusių objektyvių duomenų visumą. Todėl šių objektyviai nustatytų, tarpusavyje susijusių aplinkybių visuma turi didesnę įrodomąją reikšmę nei Tiekėjo paaiškinimas apie iš anksto suplanuotą ir savarankiškai įgyvendintą veiklų atskyrimą, kurio nepatvirtina nustatyti objektyvūs duomenys.
Įvertinus šioje išvadoje nustatytų aplinkybių visumą, jų chronologinę seką ir tarpusavio ryšį, darytina išvada, kad šios aplinkybės patvirtina MB Margesta įsteigimo ir jos dalyvavimo naujuose pacientų pavėžėjimo paslaugų viešuosiuose pirkimuose sąsają su MB Martada kilusiomis pašalinimo pasekmėmis ir sudaro pakankamą pagrindą konstatuoti Įstatymo 46 straipsnio 7 dalyje nustatytų aplinkybių buvimą. 
Apibendrindama šioje išvadoje išdėstytas aplinkybes, Tarnyba konstatuoja, kad nagrinėjamu atveju Perkančioji organizacija netinkamai išnagrinėjo ir įvertino aplinkybes, reikšmingas sprendžiant dėl Įstatymo 46 straipsnio 7 dalyje nustatyto pašalinimo pagrindo taikymo, ir nepagrįstai MB Margesta priėmė į DPS, taip sudarydama jai galimybę dalyvauti DPS pagrindu vykdomuose konkrečiuose Pirkimuose, teikti juose pasiūlymus ir būti pripažintai jų laimėtoja. Tokiais veiksmais (neveikimu) Perkančioji organizacija neužtikrino tinkamo Tiekėjo atitikties pašalinimo pagrindų reikalavimams įvertinimo bei pažeidė Įstatymo 17 straipsnio 1 dalyje įtvirtintą skaidrumo principą, 45 straipsnio 1 dalies 2 punkto ir 46 straipsnio 7 dalies reikalavimus.

	



III dalis. Kiti nustatyti pažeidimai

	-
	-

	-



IV dalis. Sprendimas

	Tarnyba, atsižvelgdama į Pirkimo vertinimo išvados II dalyje konstatuotus Įstatymo 17 straipsnio 1 dalies, 45 straipsnio 1 dalies 2 punkto ir 46 straipsnio 7 dalies pažeidimus bei vadovaudamasi teisingumo ir protingumo kriterijais, Perkančiajai organizacijai rekomenduoja:
1. nutraukti Pirkime_1, Pirkime_2 ir Pirkime_3 sudarytas sutartis su MB Margesta ir, esant poreikiui, organizuoti naują konkretų pirkimą.
2. įvertinti visus vertinamo DPS pagrindu priimtus sprendimus, kuriais MB Margesta buvo pripažinta atitinkančia Pirkimo sąlygų reikalavimus, taip pat šių sprendimu pagrindu sudarytas sutartis, kadangi šioje išvadoje konstatuoti pažeidimai galėjo turėti įtakos šių sprendimų ir jų pagrindu sudarytų sutarčių teisėtumui.
Prašome ne vėliau kaip per 10 darbo dienų nuo šios išvados gavimo dienos raštu informuoti Tarnybą apie priimtą sprendimą / -us dėl Tarnybos rekomendacijos vykdymo ir pateikti tai pagrindžiančius dokumentus.



Pastabos
	–




Direktorius                                                                                                                          Darius Vedrickas                                                                                                      

Pateikdami Sig paraiska, patvirtiname, kad:

1. netenkiname pasalinimo pagrindy;

2. pateikta paraiska atitinka visus DPS sukidrimo sglygose nustatytus reikalavimus;

3. pasikeitus paraiskoje nurodytai informacijai dél atitikties pasalinimo pagrindams, apie
tai nedelsiant informuosime pirkimo vykdytoja;

4. paraiska galioja visg DPS galiojimo laikotarpj;

5. paraiskoje nurodyta informacija yra teisinga.

Juridinio asmens duomeny pasikeitimy istorija:

